Μαρία Πεδράθα

Η Μαρία Πεδράθα Μορίγιο (Μαδρίτη, 26 Ιανουαρίου, 1996) είναι Ισπανίδα ηθοποιός του κινηματογράφου και της τηλεόρασης που έγινε γνωστή για τους ρόλους της στις σειρές La casa de papel, Elite και Toy Boy.

 Η Μαρία Πεδράθα Μορίγιο γεννήθηκε στη Μαδρίτη στις 26 Ιανουαρίου του 1996. Σε ηλικία 8 ετών, άρχισε να παρακολουθεί μαθήματα κλασικού χορού στο Royal Professional Conservatory of Dance Mariemma. Ακολουθώντας τις συμβουλές της μητέρας της, άρχισε να παρακολουθεί μαθήματα υποκριτικής ενώ παρακολουθούσε μαθήματα χορού σε ωδείο, μέχρι την ηλικία των 18 ετών. Η Μαρία ξεκίνησε μια σχέση με τον επίσης ηθοποιό, Χάιμε Λορέντε, τον οποίο γνώριζε ήδη από το La casa de papel και με τον οποίο ήταν μαζί για δύο χρόνια. Μετά τον δημόσιο χωρισμό τους στα τέλη του 2020, τον Μάιο του 2021 ξεκίνησε μια σχέση με τον Άλεξ Γκονζάλες, τον οποίο γνώρισε στα γυρίσματα του Toy Boy. Τον Απρίλιο του 2023, το ζευγάρι ανακοίνωσε τον χωρισμό του. H Πεδράθα ξεκίνησε την επαγγελματική της καριέρα ως ηθοποιός όταν ο σκηνοθέτης Εστεμπάν Κρέσπο την ανακάλυψε μέσω του λογαριασμού της στο Instagram και την κάλεσε να πάρει μέρος σε ένα κάστινγκ για τον πρωταγωνιστικό ρόλο στη ταινία AMAR, στην οποία πήρε το ρόλο της Λάουρα. Η ταινία κυκλοφόρησε το 2017. Ο επόμενός της ρόλος ήταν αυτός της μαθήτριας Άλισον Πάρκερ στον πρώτο κύκλο της ισπανικής σειράς La casa de papel, η οποία ύστερα αγοράστηκε από το Netflix αποκτώντας τόσο εθνική όσο και διεθνή φήμη. Την ίδια χρονιά πήρε μέρος στην τηλεσειρά Si fueras tú που παρήγαγε η RTVE για την ψηφιακή πλατφόρμα της πλατφόρμας Playz ερμηνεύοντας τους ρόλους της Άλμπα Ρουίθ Αλόνσο και της Κριστίνα Ρομέρο.Στις αρχές του 2018, η Πεδράθα συμμετείχε στην ισπανική σειρά του Netflix, με τίτλο Elite, κατά την πρώτη σεζόν. Μετά τη λήξη της σειράς, η Atresmedia επιβεβαίωσε ότι η ηθοποιός θα είναι πρωταγωνίστρια στη σειρά Toy Boy, που παράγεται από το Plano a Plano. Έπειτα, πρωταγωνίστησε στην ταινία A quién te llevarías a una isla desierta? ερμηνεύοντας τον ρόλο της Μάρτα. Η ταινία παρουσιάστηκε στην XXII έκδοση του Φεστιβάλ της Μάλαγα και η πρεμιέρα της πραγματοποιήθηκε στις 12 Απριλίου 2019.Τον Αύγουστο του 2019, ξεκίνησε τα γυρίσματα στο El Verano Que Vivo, μια ταινία μεγάλου μήκους σκηνοθετημένη από τον Κάρλος Σέδες στην οποία μοιράζεται ένα καστ με την Μπλάνκα Σουάρεθ και τον Χαβιέρ Ρέι, μεταξύ άλλων. Η πρεμιέρα της έγινε στις 6 Νοεμβρίου 2020. Τον Ιούνιο του 2020, ανακοίνωθηκε ότι η Μαρία πρωταγωνιστεί στη νέα κωμωδία Poliamor para principiantes, και άρχισε τα γυρίσματα της. Στις αρχές του 2021, ανακοινώθηκε ότι πρωταγωνιστεί στην πρωτότυπη ταινία του Netflix με τίτλο Las niñas de cristal, η οποία έκανε πρεμιέρα τον Απρίλιο του 2022 στο Netflix. 2017: Amar από Εστεμπάν Κρέσπο : Λάουρα 2019: ¿A quién te llevarías a una isla desierta? από Τζότα Λινάρες : Mάρτα Γκάρνικα 2019: Correr : Χορεύτρια 2020: El verano que vivimos από Κάρλος Σέδες : Αντέλα Ιμπάνιεθ 2021: Poliamor para principiantes από Φερνάντο Κόλομο : Aμάντα 2021: Ego από Αλφόνσο Κορτές- Καβανίγιας : Παλόμα 2022: Las niñas de cristal από Τζότα Λινάρες : Ειρήνη Σόλις 2017: Si fueras tú : Άλμπα Ρουίθ Αλόνσο / Κριστίνα ''Κρις'' Ρομέρο 2017 - 2018: La casa de papel στο Antena 3 / Netflix : Άλισον Πάρκερ 2018 - 2019: Élite στο Netflix : Μαρίνα Νουνιέρ Οσούνα 2019 - σήμερα: Toy Boy στο Antena 3 / Netflix : Τριάνα Μαρίν Μαρία Πεδράθα στην IMDb